kardosdrur/scandi-wiki huggingface dataset:
Hawaii 2

Hawaii 2, også kendt under navnet Birch Island, er en privat ø i søen St. George Lake nær byen Liberty, Maine i USA. Den blev købt i oktober 2014 af Cards Against Humanity Den var udgangspunkt for en kampagne til fordel for Sunlight Foundation, en upolitisk nonprofit organisation, som agiterer for open government. Cards Against Humanitys medstifter Max Temkin udtalte, at selskabet omdøbte øen til Hawaii 2 fordi det er en ø i Maine (a Maine island).  Selv om det er uvist, om den lokale regering har registreret navneforandringen officielt, findes Hawaii 2 på Google Maps, Bing Maps, og OpenStreetMap. Organisationen bag Cards Against Humanity forærede øen til 250.000 mennesker, som havde købt en såkaldt holiday mystery pack, 10 gaver for i alt 15 dollars, hvor den tiende og sidste gave var en andel i øen. Denne gestus førte til protester fra beboerne ved Lake St. George, som frygtede for konsekvenserne af en kvart million menneskers brug af søen. Cards Against Humanity erklærede, at selv om det var en form for joke, var det også et forsøg på at redde øen som fristed for kommende generationer.

Referencer 

Øer i USA
Cards Against Humanity

Cards Against Humanity er et selskabsspil, som er udgivet i flere engelsksprogede versioner. Det består af sorte spørgsmålskort og hvide svarkort. Spillet går ud på, at spillerne ved brug af de hvide kort skal finde det mest passende svar på det stillede spørgsmål. Spillet indeholder:
90 sorte spørgsmålskort
460 hvide svarkort
et sæt spilleregler

Flere spil, herunder det danske Det dårlige selskab, er inspireret af Cards Against Humanity.

Hawaii 2 
Hawaii 2, også kendt under navnet Birch Island, er en privat ø i søen St. George Lake nær byen Liberty, Maine i USA. Den blev købt i oktober 2014 af firmaet bag Cards Against Humanity.

Spil og lege
Perspektivisme

Perspektivisme er  i filosofi en form for relativisme. Begrebet perspektiv benyttes i filosofien næsten altid synonymt med synsvinkel, synsmåde eller aspekt.

Perspektivismen hos Nietzsche, José Ortega y Gasset m.fl. hævder, at ethvert menneske vil anlægge sit personlige perspektiv på virkeligheden. Herfra slutter man til, at så er al erkendelse og alle værdier perspektivistiske, dvs. at perspektivismen er en form for relativisme.

Filosofi
Ord og vendinger
Tumblr

Tumblr er en micro-blogging social netværkings-website, der blev startet i 2007 af David Karp. Siden er nu ejet af Automattic. Siden gør det også muligt for folk at dele flere forskellige slags medier. Heriblandt billeder, lydfiler og det er derudover også muligt at følge og kommentere på andre brugeres opslag.

Meget af Tumblr fokuserer på popkultur, og mange Internet memes har, for eksempel, deres oprindelse fra hjemmesiden.

Sandtids-web
Sociale medier
Sociale netværkstjenester
Blogtjenester
Yahoo!
Oras

Oras Oy er en finsk producent af håndvaske, vandhaner, brusere, armaturer og ventiler. Virksomheden er etableret i Rauma i 1945 af Erkki Paasikivi. Oras er den fjerdestørste vaske-producent i Europa og har en markedsandel på 30–80 % i Finland. Omsætningen var i 2012 på 131,1 mio. Euro, og der var 920 ansatte. Virksomheden har to fabrikker i henholdsvis Olesno i Polen og i Rauma.

Referencer 

Etableret i 1945
Fremstillingsvirksomheder fra Finland
Harambe

Harambe var en gorilla, (født 27 maj 1999,) der blev skudt og dræbt i Cincinnati Zoo i USA den 28. maj 2016, da en lille dreng kravlede ned i hans bur. Zoo-folkene troede, at Harambe var ved at skade barnet, og skød ham derfor for at kunne redde drengen. 

Han er blevet foreviget i form af et Internet meme.

Noter

Eksterne henvisninger 
 

Internetfænomener
Berømte aber
Kerkrade

Kerkrade (; ) er en kommune og en by, beliggende i den sydlige provins Limburg i Nederlandene. Kommunens areal er på 22,13 km², og indbyggertallet er på 45.951 pr. 1. april 2016.

Kernerne 
Kerkrade Kommunen består af følgende (lands-)byer og bebyggelser.

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Szimonetta Planéta

Szimonetta Planéta (født 12. december 1993 i Kazincbarcika i Ungarn) er en ungarsk håndboldspiller som spiller for den tyske klub Thüringer HC og det ungarske landshold. Hun har tidligere spillet for Györi ETO KC.

Referencer

Eksterne henvisninger 

Håndboldspillere fra Ungarn
Håndboldspillere fra Győri Audi ETO KC
Håndboldspillere fra Chambray Touraine Handball
Swag

Ordet swag kommer af det engelske verbum swagger, der beskriver en måde at gå på. Swaggering er altså et ord der beskriver en svævende og fast måde at gå på, der primært blev brugt af mænd i 1700-tallet, som en form for måde at vise dominans på.

I dag har ordet taget mange flere betydninger til sig, men bliver primært brugt som et andet ord for det engelske "cool", og bruges også til at beskrive en tøjstil. Ordet var meget populært i starten af 2010'erne, men har i dag fået en generel ironisk undertone, og er mere gået hen og blevet et ironisk meme.

Gang
Slang
Den maronitiske kirke

Den maronitiske kirke (eller maronitisk-katolske kirke; maronitiske græsk-katolske kirke) er en af den katolske kirkes 23 særkirker. Kirken følger det byzantinske ritual og bruger syrisk og arabisk som liturgisk sprog, men anerkender paven som religiøst overhoved. Den maronitiske kirke har omtrent 3.100.000 tilhængere, hovedsagelig i Mellemøsten, Syd- og Nordamerika. Kirken er en af de vigtigste religiøse grupper i Libanon, hvor ca. 21% af befolkningen er maroniter.

Kirken skriver sig tilbage til St. Maron, som levede omkring år 400. Kirken begyndte med den klosterorden, han grundlagde. I 600-tallet udviklede maroniterne sig til en egentlig kirke, da de var tilhængere af monoteletismen. Patriarken, Johannes Maron, besejrede kejser Justinian II af Byzans. I 1100-tallet indgik kirken en kommunion med pavestolen.

Kirken har politisk set spillet en stor rolle i Libanon i nyere tid. Borgerkrigen i 1975-1990 udspillede sig for en stor del mellem den og muslimerne. Ifølge den såkaldte Nationale pagt (al Mithaq al Watani), skal Libanons præsident være maronit, mens statsministeren skal være sunnimuslim, formanden i parlamentet shiamuslim og viceformanden druser.

Kirken ledes af den maronitiske patriark af Antiochia, som nu har sit sæde i klosteret Bkerké i udkanten af Jounieh nord for Beirut.

Cølibat er ikke et krav til præsterne, men til biskopperne og patriarkerne.

Struktur 
Den maronitiske kirke er organiseret i 23 eparkier (bispedømmer), hvoraf otte er ærkeeparkier. Dertil kommer to eksarkater (bispedømmer udenfor kirkens udbredelsesområde).

Eksterne henvisninger 
 Patriarkatets officielle webside 
 «Giga-Catholic Information» om den maronitiske kirkens hierarki 
 I skyggen af Byzans  (norsk)

Kirkesamfund
Alea evangelii

Alea evangelii (Evangeliernes spil) er et brætspil i tafl-spilsfamilien. Det kendes fra et irsk manuskript fra 1000-tallet, hvor det får en kristen bibelsk kontekst. Spillet spilles på en spilleplade med 18×18 felter. Det er større end de fleste tafl-spil.

I manuskriptet Corpus Christi College ms. 122 (folio 5 verso) forsøger at give en bibelsk mening af denne tafl-variant, og selvom layoutet er uhåndterligt, så findes proportionerne også i et brætspil, der er fundet Vimose på Fyn.

Beretning af spillet i CCC MS 122 

Manuskriptet CCC MS 122 består af 117 sider. Det inkluderer tre sektioner: de ti eusebiske kanoner (eller tabeller) der repræsenterer hvordan var af evangelierne er enige og har forskelligeheder; “Alea Evangelii” diagrammet og to sider med forklaring på latin; Biblia Vulgat, der er en version af fire evangelier på latin, efterfulgt af sankt Hieronymus' prolog.

Manuskriptet er skrevet med insulær skrift og bliver normalt dateret til 1000-tallet. Beskrivelsen af spillet siger, at det blev opfundet i kong Æthelstans hof i England (924–939) af to lærde mænd; en anonym Frank og Israel Grammaticus, der var en af de ledende lærde i Europa på denne tid. Diagrammet og forklaringen blev bragt til Irland af Dub Innse, som var biskop i Bangor (død 953).

Forklaringen på de forskellige sider af diagrammet og mange af det enkelte dele er en blanding af latin og gammelt irsk.

Diagrammet viser adskillige fejl i forhold til den tilhørende tekst. Vigtigst er måske antallet af brikker på spillebrættet, hvor der er taget 69 i diagrammet, men teksten beskriver 72 brikkers position.

Referencer 

Litteratur

Eksterne henvisninger 
 Manuscript 122 (main page) på Corpus Christi College, Oxford (direct link to f5v)
 tafl.cyningstan.org.uk Oversættelser og transkription af sektioneni CCC MS 122 der beskriver Alea Evangelii

Spil og lege
Middelalderens kultur
Asienmesterskabet i håndbold 2017 (kvinder)

Asienmesterskabet i håndbold for kvinder 2017 var den 16. udgave af asienmesterskabet i håndbold for kvinder. Turneringen blev afholdt i arenaen West Suwon Chilbo Gymnasium i Suwon i Sydkorea, som var værtsland for anden gang, men det var første gang, at mesterskabet blev spillet i Suwon.

Mesterskabet blev vundet af værtslandet , som dermed vandt asienmesterskabet for tredje gang i træk og 13. gang i alt. Sejren blev sikret i anden halvleg af finalen mod , hvor koreanerne efter at have været bagud med 11-15 ved pausen på en forrygende anden halvleg vendte det truende nederlag til en sikker sejr på 30-20. Og dermed måtte japanerne for andet mesterskab i træk nøjes med sølvmedaljerne efter finalenederlag til . Bronzemedaljerne gik til , som i bronzekampen besejrede  med 34-26.

Turneringen fungerede også som den asiatiske del af kvalifikationen til VM i 2017, og holdene spillede om tre ledige pladser ved VM-slutrunden, som tilfaldt de tre medaljevindende hold: ,  og .

Deltagende hold 
 
 
 
  - meldte afbud

Resultater

Indledende runde 

I den indledende runde er de otte hold opdelt i to grupper med fire hold. Hver gruppe spiller en enkeltturnering alle-mod-alle, og de to bedst placerede hold i hver gruppe går videre til semifinalerne.

Oprindeligt blev Maldiverne placeret i gruppe A og Vietnam i gruppe B, men efter at Maldiverne meldte afbud, blev Vietnam flyttet til gruppe A, så der var lige mange hold i de to grupper

Gruppe A

Gruppe B

Slutspil 

Semifinalerne havde deltagelse af de fire hold, som sluttede blandt de to bedste i deres indledende gruppe.

Placeringskampe 

Placeringskampene havde deltagelse af de fire hold, som sluttede som nr. 3 eller 4 i deres indledende gruppe.

Rangering

Eksterne henvisninger 
 Asian Handball Federation 
 Handball Korea - Kampprogram  
 Korea Herald - Korean women win Asian handball title (22. marts 2017)

Noter 

2017 (kvinder)
Håndbold i Sydkorea
Håndbold i 2017
Suwon
Anskuelsestavle

Anskuelsestavler eller anskuelsesbilleder var et pædagogisk redskab, der blev anvendt i 1800-tallet og første halvdel af 1900-tallets skoleundervisning. Anskuelsestavler blev oprindeligt produceret til døveundervisning, men vandt relativt hurtigt indpas i almindelige skoler. Man havde erfaring med, at børn lærte bedre, hvis de kunne få formidlet viden visuelt. At det ikke kun var læreren, der forklarede eller læste højt, men at de også fik illustreret forklaringerne med naturtro og gerne farvelagte billeder. Derudover var bøger en sjældenhed på de fleste skoler og børnene kom kun sjældent udenfor sognets grænser. Deres eneste visuelle kilde til forståelse af verden udenfor var derfor anskuelsestavlerne. De fungerede som et udgangspunkt for samtale mellem lærer og elev om emner som f.eks. dyr, planter, bibelske fortællinger og historiske begivenheder. Også billeder af hverdagsliv i by og på land var hyppige, ligesom scener fra fremmede og eksotiske lande. På den måde fik de et mere nuanceret indblik i flora og fauna, børn på landet fik en forståelse af livet i byen imens bybørn lærte hvordan koen blev malket eller hvornår landmanden høstede og hvorfor. Særligt de ældste af anskuelsestavlerne viser et idealiseret billede af verden og var således både opdragende og normdannende.

Historie 
Anskuelsesundervisning vandt for alvor udbredelse i midten af 1800-tallet i danske skoler og blev et obligatorisk og selvstændigt fag med det Sthyrske Cirkulære i 1899, der fastlagde retningslinjer for grundskolens fag og deres indhold. Kirstine Frederiksen, der var lærer, havde kort forinden udgivet en bog om undervisningsmetoden og den dannede grundlag for cirkulæret. Selve anskuelsesmetoden blev anbefalet i andre fag, herunder især naturhistorie, historie og håndarbejde. Her blev tavlerne hyppigt suppleret af modeller eller andre genstande som udstoppede dyr og oldsager. Efter 2. Verdenskrig gik tavlerne gradvist af mode da det blev stadig billigere at producere undervisningsmaterialer i klassesæt.

Samlinger af anskuelsestavler 
På Dansk Skolemuseum, som blev oprettet i 1887, indsamlede man anskuesestavler både fra ind- og udland frem til museets nedlukning i 2008. Samlingen er digitaliseret og offentligt tilgængelig på samlingens hjemmeside. De ligger fysisk på Aarhus University Library, Emdrup (tidl. Danmarks Pædagogiske Bibliotek). Det er også muligt at se den fysiske samling ved forudgående aftale, se hjemmesiden.

Noter

Eksterne henvisninger 
 Anskuelsestavler på AU Library, Emdrup - Det Kongelige Bibliotek
Skolehistorie på AU Library, Emdrup - Det Kongelige Bibliotek
 EU projekt om anskuelsestavler på Wall charts, history and European Identity
 Samlingen af anskuelsestavler på universitetet i Würzburg, http://www.schulwandbild.de
 De klassiske undervisningsplancher - Højskolen i Vestfold  Norsk fotosamling af anskuelsestavler.

 

Læringsredskaber
Samlinger på Det Kgl. Bibliotek
Landgraaf

Landgraaf (; ) er en kommune, beliggende i den sydlige provins Limburg i Nederlandene. Kommunens areal er på 24,68 km², og indbyggertallet er på 37.376 pr. 1. april 2016.

Landgraaf er mest kendt for den årlige musikfestival Pinkpop.

Kernerne 
Landgraaf Kommunen består af følgende landsbyer og bebyggelser: .

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Leudal

Leudal () er en kommune, beliggende i den sydlige provins Limburg i Nederlandene. Kommunens areal er på 164,87 km², og indbyggertallet er på 36.144 pr. 1. april 2016.

Kernerne 
Leudal Kommunen består af følgende landsbyer og bebyggelser.

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Højris Mølle

Højris Mølle er en vandmølle ved Sønderup Å, øst for landsbyen  Vegger i Vesthimmerlands Kommune, hvis  historie går tilbage til middelalderen.   På Videnskabernes Selskabs kort fra 1791  kaldes den Høyerus Gd. og M. I 1791 var der mest hede omkring møllen og kun lidt egekrat. Det bakkede hedelandskab var formentligt været bevokset med spredte ege, tjørn og enebær. Højris Mølle ejes af  Danmarks Naturfond, der  købte skov- og engarealerne i 1993. I 2006  købtes også  dambruget neden for møllen og nedlagt  og mølledæmningen er fjernet så Sønderup Ås slyngede forløb i ådalen er genoprettet.

Højris Mølle ligger ved den  15 km lange og 840 hektar store naturfredning af Sønderup Ådal, og ligger i Natura 2000 -område nr. 15 Nibe Bredning, Halkær Ådal og Sønderup Ådal.

Eksterne kilder og henvisninger

 Om Højris Mølle på danmarksnaturfond.dk
 Om fredningen på fredninger.dk

Lokaliteter i Vesthimmerlands Kommune
Vandmøller i Danmark
Brendan Murray

Brendan Hugh Francis Murray (født 16. november 1996) er en irsk sanger og tidligere medlem af det irske boyband Hometown. Han repræsenterede Irland i Eurovision Song Contest 2017 som soloartist. han kom på en 13. plads i semifinale 2 og der kvalificerede han ikke til finalen.

Liv og karriere

2014-2016: Hometown 
I 2014 blev Murray medlem af det irske boyband Hometown, der forvaltes af Louis Walsh. Bandet opnåede tre pladesucceser i deres hjemland, herunder nummer-et singlerne "Where I Belong" i 2014 og "Cry for Help" i 2015. Deres debutalbum, HomeTown, blev udgivet i November 2015 og toppede som nummer fire i Irland. I december 2016 har bandet annonceret, at de ville gå på pause i ubestemt tid.

2016–i dag: Eurovision Song Contest 2017 
Den 16. december 2016 blev Murray annonceret som den irske repræsentant i Eurovision Song Contest 2017.. Nogle har kritiseret Irland i fortiden, for deres iscenesættelse og udvalg, men de har haft en "meget positiv" reaktion til Murray for at blive annonceret som repræsentant.. Ved ESC fik han dog kun en 13. plads i semifinalen og kvalificerede sig dermed ikke for finalen.

2018 The X Factor UK 
Brendan Murray deltog i den 15. sæson af det britiske udgave af X Factor hvor han nået til live shows og røg ud af konkurrencen i semifinalen.

Henvisninger 

Personer fra Galway
Irlands Eurovision Song Contest-deltagere
Deltagere ved Eurovision Song Contest 2017
Nemt (sang)

"Nemt" er femte single fra den danske sanger Gulddreng. Sangen handler om hvor nemt det er at være kendt. Første forsmag på sangen kom netop da han modtog publikumsprisen ved DMA 2016, efter at have krammet overrækkeren, en superfan, hvorefter han sang en lille del af den, hvor "verden" blev skiftet ud med "Danmark".

Hitlister

Hitlister

Referencer 

 
Sange fra 2016
Singler fra 2016
Sange fra Danmark
Børstekoglefyr

Børstekoglefyr  (på engelsk bristlecone pine) er et langtlevende fyrretræ, der findes i de højere bjerge i det vestlige USA. Et medlem af denne art er med 5066 år den ældste kendte levende ikke-klonede organisme på Jorden. I 1987 blev børstekoglefyrren udpeget som et af Nevadas stats-træer.

I Danmark er børstekoglefyrren plantet på nogle kirkegårde, bl.a. på Bispebjerg Kirkegård.

Arter

Pinus longaeva  (på engelsk Great Basin bristlecone pine, intermountain bristlecone pine eller western bristlecone pine) vokser på højere bjerge i Californien, Nevada og Utah.

Pinus aristata (på engelsk Rocky Mountain bristlecone pine) vokser i Colorado, New Mexico og Arizona.

En tæt beslægtet art, Pinus balfouriana (på engelsk foxtail pine), vokser i Sierra Nevada i Californien.

Se også

Prometeus, et af verdens ældste børstekoglefyr

Eksterne links og henvisninger 

 The ancient bristlecone pine
 High elevation white pine educational website: Pinus longaeva
 Aeon Magazine longform article on Bristlecone pines 

Træer
Anna Gyllander

Anna Gyllander (født i 1633), var en svensk svindler, der i det syttende århundrede hævdede at være den abdicerede dronning Kristina.

I år 1659 nåede et rygte Kong Karl X om, at der var en kvinde, der gik rundt i landet og hævdede at være den abdicerede dronning Kristina. Hun skulle være i Norrköping, og han gav ordre til Göta hovrätt om at undersøge dette.
De fandt kvinden og identificerede hende som Anna Gyllander, datter af Anders Gyllander fra Norrköping og gift med en kaptajn i kurländsk Kruuses regiment. Hun havde i 1658 og 1659 rejst rundt i landet og givet indtryk af at være den abdicerede dronning, drikke sin "broders" Kongens skål og affyrede geværskud i hans ære. Adspurgt, om hun var Kristina Regina, svarede hun; "Du siger det."

Hun forsvarede sig med, at hun ikke havde vidst hvor alvorligt det ville blive opfattet og bad om nåde. Kongen dømte hende til en måned på vand og brød og derefter udvisning fra Riget og alle dets oversøiske provinser.

Kilder
 

 
Bedragere
Kriminelle fra Sverige
Isabel Guialo

Isabel Evelize Wangimba Guialo (født 8. april 1990 i Luanda, Angola) er en angolsk håndboldspiller som fra sæsonen 2018-19 spiller i den ungarske klub Kisvárdai KC og det angolske landshold.

Referencer

Eksterne henvisninger 
 

Håndboldspillere fra Angola
Personer fra Luanda
Håndboldspillere ved sommer-OL 2012
Håndboldspillere ved sommer-OL 2016
Sam Rayburn

Samuel Taliaferro "Sam" Rayburn (født 6. januar 1882 i Kingston, Tennessee, død 16. november 1961 i Bonham, Texas) var en amerikansk demokratisk politiker, medlem af Repræsentanternes Hus 1913-1961, heraf 17 år som speaker. Rayburn er den, der længst har besiddet speakerembedet.

Eksterne henvisninger 

Medlemmer af Repræsentanternes Hus i USA
Medlemmer af USA's kongres for det demokratiske parti
Speaker i Repræsentanternes Hus
Klejtrup Volde

Klejtrup Volde er to  voldsteder, der ligger i østenden af Klejtrup, sydvest for Hobro ligger. Det ene er fra middelalderborgen, Brattingsborg, ud til Klejtrup Sø og et andet voldsted på en mark sydvest for gården Brattingsborgs have kaldet Klejtrup Volde, der er  af ukendt oprindelse. Op til voldstederne ligger seværdigheden Verdenskortet ved Klejtrup Sø.

Voldstederne
Den nordlige banke ligger helt ude ved søens bred, og ind mod land har der været en seks meter bred voldgrav, som formentlig har været vandfyldt. Syd for denne banke ligger endnu en borgbanke, der hæver sig syv meter over det omkringliggende terræn. Denne banke har også haft en voldgrav, som dog i dag er helt udjævnet.

Sydvest for gården Brattingsborgs have ligger voldstedet der kaldes Klejtrup Volde. Her  findes kun rester af en nærmest cirkulær banke, der hæver sig op til to meter over det omgivende terræn og har en diameter på 36 meter ved foden. Oprindelsen til dette voldsted kender man ikke, men der er knyttet flere sagn til det. Blandt andet siges det, at kong Niels’ søn Inge i 1121 blev sparket ihjel af en hest på Klejtrup, mens hans tugtemester så til. Som straf blev tugtemesteren levende begravet her.

Fredning
I 1949 blev arealet omkring Klejtrup Voldsted fredet, både for at bevare disse mod yderligere nedbrydning, men også for at sikre udsigten over stedet og søen. I 1958 foretog man nogle mindre reguleringer af fredningen. Det fredede areal er på 11,5 hektar. Området er   en del af  Natura 2000-område nr. 30 Lovns Bredning, Hjarbæk Fjord og Skals Ådal.

Referencer

Eksterne henvisninger
 Klejstrup Volde på fredninger.dk
 ,

Voldsteder
Lokaliteter i Viborg Kommune
Fredede arealer i Danmark